
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ ……………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Изготвяне на отчет за изпълнение на Инвестиционната програма за капиталови разходи на Община Златоград за 2025 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На основание писмо с изх. № ОС-799/01.10.2025г. и във връзка с чл.114 от Правилника за организацията и дейността на общински съвет Златоград, неговите комисии и взаимодействието му с общинска администрация, Ви предоставяме информация относно изпълнението на Капиталовата програма за 2025г.
С Приложение № 5 към т.2 на Решение № И 408 от 20.05.2025г. на Общински съвет Златоград, е приета Инвестиционната програма за капиталови разходи на Община Златоград за 2025 г.

През отчетния период Инвестиционната програма за капиталови разходи е изменяна и допълвана, както следва:

•
с Решение № И 421 от 19.06.2025г. на Общински съвет Златоград, относно допълване на програмата с нови обекти на обща стойност 56 133 лв. във функции „Образование“; „Социално осигуряване, подпомагане и грижи“; „Култура, спорт, почивни дейности и религиозно дело“ и промяна по дейности и параграфи на обекти от функции „Жилищно строителство, благоустройство, комунално стопанство и опазване на околната среда“; „Култура, спорт, почивни дейности и религиозно дело“; „Икономически дейности и услуги“;

•
с Решение № И 455 от 22.07.2025г. на Общински съвет Златоград, относно промяна на програмата, касаеща преразпределение на средства и актуализиране на обекти;

•
с Решение № И 489 от 09.09.2025г. на Общински съвет Златоград, относно промяна на програмата, касаеща преразпределение на средства и актуализиране на обекти;

•
с Решение № И 543 от 11.11.2025г. на Общински съвет Златоград, относно допълване на програмата с нов обект на стойност 9 000 лв. във функция „Образование“;
•
с Решение № И 544 от 11.11.2025г. на Общински съвет Златоград, относно промяна на програмата, касаеща преразпределение на средства и актуализиране на обекти;

•
с Решение № И 545 от 11.11.2025г. на Общински съвет Златоград, относно допълване и промяна на програмата;

•
с Решение № И 591 от 16.12.2025г. на Общински съвет Златоград, относно промяна на програмата, във връзка с преразпределение на средства и разплащане на задължения;

След извършените изменения и допълнения общият размер на Инвестиционната програма за капиталови разходи на Община Златоград за 2025 г. е 7 852 288 лв., в т.ч.:

· целева субсидия за капиталови разходи по чл.53 от ЗДБРБ за 2025г. – 1 005 900 лв.;

· допълнителна целева субсидия за капиталови разходи по чл.57,ал.1 от ЗДБРБ за 2025г. – 826 562 лв.

· субсидии и трансфери от ДБ и трансфери от други БО - 207 652 лв.
· собствени приходи – 419 277 лв.; 

· преходен остатък с източник целеви субсидии и трансфери от ДБ и други организации – 2 423 807 лв.; 
· други източници на финансиране - дарения, ПУДООС, заеми и други - 6 676 лв.

· европейски средства, със съответното съфинансиране  – 2 962 414 лв.
Като към 31.12.2025 г. са разплатени средства в размер на 3 338 353 лв., в т.ч.:
· целева субсидия за капиталови разходи по чл.53 от ЗДБРБ за 2025г. – 130 964 лв.;

· допълнителна целева субсидия за капиталови разходи по чл.57, ал.1 от ЗДБРБ за 2025г. – 228 588 лв.;
· субсидии и трансфери от ДБ и трансфери от други БО – 31 060 лв.;
· собствени приходи – 419 277 лв.; 

· преходен остатък с източник целеви субсидии и трансфери от ДБ и други организации – 1 265 967 лв.; 
· други източници на финансиране - дарения, ПУДООС, заеми и други - 6 676 лв.;
· европейски средства, със съответното съфинансиране  – 1 255 821 лв.
От средствата по целева субсидия за капиталови разходи по чл.53 и чл.57, ал.1 от ЗДБРБ за 2025г. са финансирани дейности по проектиране, основни ремонти, благоустрояване и строително-монтажни работи, включително ремонт и рехабилитация на улична мрежа, общинска инфраструктура и други обекти от местно значение. Със собствени бюджетни средства са финансирани дейности по основни ремонти, придобиване на дълготрайни материални активи, изготвяне на техническа документация, инвестиционна подготовка и други капиталови разходи. Със средства от преходен остатък са финансирани преходни обекти и дейности, включително строително-монтажни работи, проектиране, ремонтни дейности и други капиталови разходи. Със средства по програми и проекти и европейски средства са финансирани дейности по енергийна ефективност, реконструкция, рехабилитация, обновяване на публична инфраструктура, подобряване на общинската техническа инфраструктура и други инвестиционни дейности.

През отчетния период са изпълнявани дейности по проектиране, основни ремонти, рехабилитация на улична мрежа, благоустрояване, изграждане и подобряване на техническа инфраструктура, доставка на дълготрайни материални активи и други капиталови разходи, финансирани със средства от държавния бюджет, собствени средства, преходен остатък, европейски средства и други източници на финансиране.
Към 31.12.2025 г. част от включените в програмата обекти са приключени и разплатени. Други обекти преминават като преходни в следващия отчетен период предвид етапа на изпълнение, сроковете по сключените договори, необходимостта от последващо актуване и финансово приключване на извършените дейности.
Подробна информация относно изпълнението на Инвестиционната програма за капиталови разходи към 31.12.2025 г. е представена в приложената справка.

Предвид гореизложеното, предлагам Общински съвет Златоград да приеме следното
РЕШЕНИЕ:

На основание чл.21, ал.1, т.6 от Закона за местното самоуправление и местната администрация,
Общински съвет Златоград
РЕШИ:

Общински съвет Златоград приема отчета за изпълнение на Инвестиционната програма за капиталови разходи на Община Златоград за 2025 г.

Приложение: Отчет за изпълнение на Инвестиционната програма за капиталови разходи към 31.12.2025г.
С уважение,
МИРОСЛАВ ЯНЧЕВ

Кмет на Община Златоград

Изготвил:

инж. Таня Мераджова 

Главен експерт „Кадастър и регулация“ в Дирекция „УТ“

Съгласували:

Надя Мангарудова

Директор на Дирекция „ФСД“, „Б“, „ЧР“ и „МТД“ 
инж. Елка Чаушева 

Секретар на Община Златоград[image: image2.png]s

В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

